  Виталий Пронин Кылем арын та проектмы котькулэсь кемагес кыстӥськиз, жадьытӥм, дыр, шуыса, туэ ортчытыны но ум малпаське ни вал, но 2021-тӥ арын шаерамы ялэмын Гуртлэн арез, конкурсэз ортчытыны ӵапак киыз-пыдыз! Туэ конкурсмы радъяське Гурт удысъя но сиён-юонъя министерствоен валче. 3 номинация борды ми туэ эшшо 2-сэ ватсам на! Озьыен, туэ конкурс радъяськоз таӵе номинациосъя: * «Устоез кивалтӥсь» (хозяйстволэн, поселенилэн, предприятиослэн-огазеяськонъёслэн кивалтӥсьёссы); * «Ӟеч сюлэм» (гуртоос понна ӟеч уж лэсьтӥсьёс, волонтёръёс); * «Выжыоссэ утись» (шаертодон, удмурт лулчеберет удысын тыршисьёс); * «Кивоштӥсь» (азинлыко егит специалистъёс); * «Устоез гурт» (уртче-валче кариськыса, тупаса улыны быгатӥсь гуртоос, улонэ пыӵатэм кичӧлтонъёссы). Данъяно адямиосты гуртоос асьсэос ӵектыны кулэ, редакцие жингыртыса яке вотэсысь группаосамы гожтыса. Ӵектонъёстэс кутом 1-тӥ южтолэзёзь, собере ялом куара сётон. Йылпумъянъёс но данъян ужрад ортчытом пӧсьтолэзе Улӟытэм гуртъёслэн фестивальзы дыръя. Телефонмы: 8-951-195-37-66 (Ангелина Снигирёва). УД  